דמיינו לעצמכם את התרחיש הבא: הרגע לו חיכיתם הגיע והבית שלכם מוכן. כל מה שאתם רוצים הוא להעביר את הציוד שלכם, להתמקם, להיכנס לשגרה וליהנות משקט נפשי ומאיכות החיים לה ציפיתם. אבל חלומות לחוד ומציאות לחוד, כן מאותו הרגע אתם מתחילים לגלות ליקויים אבל כבר מאוחר מידי.
בבית החדש שלכם יהיו ליקויי בניה, זה בדוק!
סמכתם על הקבלן שלכם. האמנתם שלכם זה לא יקרה. הרשו לנו לגלות לכם שלא רק שזה יכול לקרות לכם, רוב הסיכויים שבבית החדש שלכם יתגלו ליקויי בנייה. וברוב המקרים אתם תצליחו לזהות רק 20% מהליקויים לפני או בזמן המסירה. למה? כי אינכם מומחים בתחום ולכן לא תמיד יודעים אילו ליקויים לחפש.
הליקויים הנפוצים ברשימה: בעיות רטיבות. מלבדן יכולים להיות גם ליקויים בריצוף, סדקים בטיח הקירות והתקרה, פגמים בריצוף ועוד שלל הפתעות שיכולות לחכות לכם בבית החדש.
מזל ביש? או חוק מרפי? – לאחר שנכנסתם לנכס בגשם הראשון אתם מגלים שהאיטום לא נעשה במקצועיות ושיש בעיית רטיבות. בנוסף ישנם סדקים בטיח של הקירות אשר מחייבים טיפול, ומה גם שהחלונות לא מתאימים לתקן הישראלי. אז נכון, אולי קצת הלכנו רחוק אבל תתפלאו, קרו מקרים.
הבשורה המשמחת היא שיש דרך להימנע מכך ולאתר ליקויים בטיחותיים, אסתטיים ותפקודיים לפני שעוברים, קוראים לה בדק בית לדירה חדשה מקבלן.
זו המציאות לשמה: קבלנים, מקצועיים ככל שיהיו, מתפתים להוזיל את עלויות הבנייה. הם עובדים עם חומרי גלם זולים, עם עובדים שלא עברו הכשרה מתאימה ובפועל מאפשרים לתקלות לקרות. ואם חשבתם שליקויי בנייה הם מנת חלקם של אילו שידם אינה משגת, הדיירים של מגדל השופטים, אחד המגדלים היוקרתיים ביותר בישראל, יוכיחו לכם שאלו גם צרות של עשירים.
לאחרונה הגישו תביעה של 65 מיליון דולר בגין ליקויי בנייה חמורים: הגג מעל הבריכה לא נפתח, המוזאיקות בקרקעית הבריכה גרמו לפציעות, החלונות בדירות לא אטומים ויש בעיות רטיבות ועוד.
זו אינה קטנוניות, רכישת בית חדש בכלל זוהי ההשקעה הגדולה ביותר שתבצעו במהלך חייכם. ישנם ליקויים קטנים שרואים מיד, לעומת ליקויים גדולים ונסתרים שיכולים להיות מסכני חיים ממש. מקרים כאלו חוזרים ונשנים ולא תמיד מי שצריך לפעול אכן פועל בנידון ועוצר את המחדל.
דוגמה ניתן למצוא בדוח מבקר המדינה שפורסם בשנת 2017 בו נקבע שהוועדה המקומית מורדות הכרמל העלימה עין במשך שנים מעבירות בנייה ולא יישמה מדיניות אכיפה.
לכן בהחלט כדאי להזמין חברה המתמחה בבדק בית לדירה חדשה מקבלן מטעמכם, במקום לסמוך על הקבלן שישמור על האינטרסים שלכם.
אז נכון, קניתם את הדירה מקבלן וההנחה היא שכל הליקויים בגללו, אולי לרוב האמירה הזאת נכונה אך יש לזכור דבר נוסף, כנראה שהבניין מצוי גם בשכונה חדשה, מחודשת או כזאת שעברה לאחרונה עדכון ושיפור על ידי הרשות המקומית.
בבדיקתנו לאורך השנים הבחנו שישנם ליקויים גם מכיוון תכנון הרשות ועבודתה דוגמאות לליקויים אלו הם: המצאות טרנספורמטורים חשמליים בעלי קרינה מסרטנת בקרבת חלונות של דיירים, הזנת לחץ מים נמוכה מידי למערכת המים של הבניין, המצאות ארונות בזק, הוט ואחרים אשר יוצרים רעש מונוטוני גבוה ועוד.
כמו שלא כל הנוצץ זהב, לא כל בית חדש יהיה חף מליקויים אך בעוד שבדק בית לדירה חדשה מקבלן זהו המובן מאליו כמעט בכל מקום בעולם, בישראל תחום זה נמצא בחיתוליו.
לכן חשוב שתכירו את הזכויות שלכם, הן מעוגנות בחוק המכר. גם אנחנו כאן עבורכם כדי צמצם את הפער בין הבטחות הקבלן לבין המציאות בפועל ולעזור לכם לתבוע ממנו לתקן את הליקויים בבית החלומות שלכם.